สอบถามคุณค่ะมีเสมหะเกือบตลอดเวลา จะมีมากเป็นพิเศษหลังตื่นนอนตอนเช้าเสมอ หายใจได้สั้นๆและมีเสียงหวีดเป็นบางครั้ง หอบและเหนื่อยง่ายเวลาต้องขึ้นบันได วิ่งออกกำลังกายยังไม่ทำให้หอบหรือเหนื่อยเท่านั้นเลยค่ะเคยรับการรักษาจากโรงพยาบาลแห่งหนึ่ง ระบุแค่ว่าเป็นโรคหรืออาการเกี่ยวกับทางเดินหายใจติดเชื้อ ซึ่งตอนนั้นเข้ารับการรักษา 3 วัน หลังจากออกมาดีขึ้นอยู่ระยะหนึ่งก็กลับมาเป็นอีก และเป็นมาเรื่อยๆจนปัจจุบัน***อยากสอบถามว่าอาการแบบนี้สามารถเป็นโรคอื่นๆด้วยได้หรือไม่คะ อยากรักษาให้หายขาดค่ะ
สวัสดีค่ะ อาการมีเสมหะมากในตอนเช้า หายใจมีเสียงดังหวีดบางครั้ง หอบ เหนื่อยง่าย น่าจะเกิดจากโรคหอบหืดได้ ซึ่งเป็นโรคที่เกิดจากการหดเกร็งตัวของช่องทางเดินหายใจ เมื่อโดนกระตุ้นจากสิ่งที่แพ้ เช่น ขนสัตว์เลี้ยง ไรฝุ่น สปอร์เชื้อรา เกสรดอกไม้ สารเคมีต่างๆ ควันไฟท ควันบุหรี่ รวมถึง อุณหภูมิที่เย็น การออกกำลังกาย การมีความเครียด เป็นต้น โดยจะทำให้เกิดอาการหายใจลำบาก หายใจขัด แน่นหน้าอก หายใจมีเสียงดังวี๊ดๆ หอบเหนื่อย รวมถึงมีอาการไอได้ แต่ก็มักจะไม่มีเสมหะนอกจากนี้แล้ว ก็อาจเกิดจาก- ไซนัสอักเสบเรื้อรัง มักทำให้มีอาการน้ำมูกมาก ซึ่งน้ำมูกอาจไหลลงคอ ทำให้รู้สึกเหมือนมีเสมหะตลอดเวลา โดยเฉพาะเมื่อนอนลง น้ำมูกก็จะไหลลงคอมากขึ้น นอกจากนี้ จะมีอาการคัดจมูก แน่นจมูก การได้กลิ่นลดลง ลมหายใจมีกลิ่นเหม็น ปวดศรีษะ ปวดตามโหนกแก้ม หน้าผาก เป็นต้น ทั้งนี้ ไซนัสอักเสบ อาจกระตุ้นให้โรคหอบหืดที่มีอยู่เดิมอาการกำเริบได้- โรคปอดอักเสบเรื้อรังที่ไม่ได้เกิดจากการติดเชื้อ เช่น หลอดลมโป่งพอง โรคทางเดินปอดอุดกั้นเรื้อรัง (COPD), โรคพังผืดในปอดชนิดต่างๆ เป็นต้น ซึ่งจะทำให้มีเสมหะมาก หายใจหอบเหนื่อย แต่ก็จะมีอาการไอมากร่วมด้วย- วัณโรคปอด แต่จะมีไข้ร่วมด้วย มีเหงื่อออกหลางคืน เบื่ออาหาร น้ำหนักลด- มะเร็งปอด อาการจะรุนแรงขึ้นเรื่อยๆ มักมีเสมหะปนเลือด หรือไอเป็นเลือด เหนื่อยหอบ น้ำหนักลดชัดเจนหากอาการเป็นต่อเนื่อง แนะนำควรไปพบอายุรแพทย์เพื่อตรวจวินิจฉัยหาสาเหตุค่ะ โดยแพทย์จะทำการตรวจร่างกาย และอาจตรวจเพิ่มเติมด้วยเอ๊กซเรย์ปอด การตรวจสมรรภภาพปอด หรือตรวจเลือด ตรวจเสมหะรร่วมด้วย